ཚན་རིག་པས་ས་རིམ་གྱི་མཚམས་མང་པོ་ཞིག་ཏུ་སྔོན་མའི་དུས་རབས་སྐབས་བྱུང་ཟིན་པའི་ས་ཡོམ་ཆེ་གྲས་ཀྱི་ཤུགས་རྐྱེན་གྱི་ནུས་པ་ཕོན་ཆེན་པོ་ཞིག་བསགས་ཡོད་པ་དང༌།དེར་ད་བར་བྱུང་མ་མྱོང་བའི་ས་ཡོམ་ཧ་ཅང་ཤུགས་དྲག་པོ་ཤིག་འབྱུང་རྒྱུའི་ནུས་པ་ཡོད་ཟེར།གས་ཆགས་ཡོད་སའི་མཚམས་གཅིག་དྷ་རམ་ས་ལའི་ཤར་དང་གཅིག་ནུབ་ཏུ་ཡང་ཡོད་པར་བརྗོད།འགའ་ཞིག་གིས་གལ་ཏེ་མཚམས་དེར་ས་ཡོམ་ཤུགས་ཆེ་བ་ཞིག་འབྱུང་བ་ན་འདིའི་གས་ཆགས་ཡོད་སའི་གནས་ཀྱང་འགས་རྒྱུར་ཐག་ཆོད་ཟེར།དེ་འདྲའི་ས་ཡོམ་འབྱུང་དགོས་པའི་དོན་གཞན་ནི།ད་བར་མི་ལོ་བརྒྱ་ཕྲག་མང་པོའི་རིང་ཧི་མ་ལ་ཡའི་ལྷོ་ངོས་ནས་ས་ཡོམ་ཉུང་ཤས་ཤིག་ལས་བརྒྱབ་མེད་པས་ས་གནས་དེ་ཁུལ་གྱི་ས་གཞིའི་གས་ཐིག་གི་འོག་ནས་གནོན་ཤུགས་ཉུང་ཙམ་ཞིག་ལས་ཕྱིར་ཐོན་ཐུབ་མེད་པས་གནོན་ཤུགས་ཕོན་ཆེ་བ་ནི་ད་དུང་ཡང་དེར་ལྷག་ཡོད་པས་ནམ་ཞིག་དེ་དག་ས་ཡོམ་འཇིགས་སྐྲག་ཅན་ཞིག་གི་ངོ་བོར་འགྱུར་བ་ལ་ཐེ་ཚོམ་མེད་ཅེས་ཤོད་ཀྱི་ཡོད་པ་རེད།ས་ཡོམ་དེ་གལ་ཏེ་མི་ཚོགས་མང་པོ་གནས་པའི་རྒྱལ་ས་ལྟ་བུ་ཞིག་ཏུ་བྱུང་བ་ཡིན་ན་སེམས་ཅན་གྱི་ཚེ་སྲོག་དང་རྒྱལ་ཁབ་ལ་གྱོང་གུད་ཆེན་པོ་ཞིག་ཡོང་བ་ལྟ་ཅི་སྨོས།